13.10.2020
Иаԥҵоуп Т.М.Шамба иԥсыжра аиҿкааразы Аҳәынҭқарратә комиссиа
Иналукааша аԥснытәи, урыстәылатәи ауаажәларра-политикатә усзуҩы, аиуристтә ҭҵаарадыррақәа рдоктор, Кавказ ажәларқәа Урыстәылатәи рконгресс ацхантәаҩы, Ҳаҭыр зқәу ААУ апрофессор, «Ахьӡ-Аҧша» аорден I, II аҩаӡара занашьоу Тарас Мирон-иԥа Шамба иԥсҭазаара иалҵра инамаданы Аԥсны Аҳәынҭқарра Ахада Аслан Бжьаниа иҟаиҵаз Адҵала иаԥҵоуп Ахада Ихаҭыԥуаҩ Бадра Гәынба хантәаҩра ззиуа Аҳәынҭқарратә комиссиа.
Акомиссиа аилазаараҟны иҟоуп:
Ахба И.М. – Урыстәылатәи Афедерациаҟны иҟоу Аԥсны Аҳәынҭқарра Аҷыдалкаатәи Азинмчзмоуи Ацҳаражәҳәаҩ;
Аламиа Г.Ш. – ауаажәларратә усзуҩы;
Боџьгәуа Б.Ф. – Гәдоуҭа араион администрациа ахада ин.н.;
Гәарамиа А.А. – Аԥснытәи аҳәынҭқарратә университет аректор;
Џьапуа З.Џь. – Аԥсны Аҭҵаарыдррақәа Ракадемиа ахада;
Џьопуа Б.Ц. – Аԥсны Аҳәынҭқарра Аԥыза-министр Актәи ихаҭыԥуаҩ, ақыҭанхамҩа аминистр;
Қаџьаиа З.Ф. – Аԥсны Аҳәынҭқарра Ахада Иадминистрациа Анапхгаҩы ин.н.;
Сангәлиа М.П. – Аԥсны Жәлар Реизара – Апарламент Аиҳабы ихаҭыԥуаҩ;
Сангәлиа Д.Р. – Аминистрцәа реилазаара Аппаратә Анапхгаҩы;
Цыгәба В.М. – ауаажәларратә усзуҩы;
Чрыгба В.А. – Аԥсны Ахада иҟны иҟоу Астратегиатә ҭҵаарақәа рцентр адиректор;
Ешба Б.Ф. –Аҟәа ақ. Администрациа ахада;
Егзакь М.Ҳ. – Аԥсуа-абаза жәлар Адунеизегьтәи рконгресс Иреиҳаӡоу Ахеилак ахантәаҩы.